ועדת הכספים, כנסת 17, פרוטוקול מספר 143, 2006-09-04 10:00

יעקב ליצמן: בוקר טוב, אני פותח את הישיבה.

יעקב ליצמן: אני קורא עיתונות.

יעקב ליצמן: אני לא יודע אם מתכוונים לעשות קיצוץ בקצבאות ילדים, בקיצבאות זיקנה, שארים, נכים.

יעקב ליצמן: אני חייב להגיד לכם, רבותי, שאני, יעקב ליצמן, לא מתכוון להביא לוועדה שום קיצוץ בקצבאות.

יעקב ליצמן: שיעשו מה שהם רוצים.

יעקב ליצמן: אני לא חושב שזאת הדרך הנכונה.

יעקב ליצמן: אני לא שר האוצר.

יעקב ליצמן: אני גם לא אתן לפגוע במענקים לחיילים משוחררים, בשכר המינימום.

יעקב ליצמן: אנחנו נעשה את זה יחד.

יעקב ליצמן: אני מתכוון לעשות בשבוע הבא דיון על דוח העוני, על הצעות הממשלה.

יעקב ליצמן: אני מניח שביום רביעי זה עובר בממשלה.

יעקב ליצמן: ביקשתי ששר האוצר יסביר לנו, לפני שהוא מביא את זה, מה הוא מתכוון לעשות.

יעקב ליצמן: אני חושב שוועדת כספים היא ועדה שצריכה וחשוב להביא בפניה את הדברים.

חיים אורון: אדוני היושב-ראש, אני רוצה להמשיך את מה שפתחת בו באופן טיפה שונה.

חיים אורון: היות ואני לא יושב-ראש ועדת הכספים ואין לי את האפשרות להגיד שזה לא יעלה על סדר היום, והיות ואני אפילו לא חבר בקדימה שהשרים שלה יכולים לשבת עם שר האוצר קודם ולקבל דיווחים על הקיצוצים, והיות ואני אפילו לא חבר מפלגת העבודה שאני זוכה לשיעור פרטי משר האוצר על מצב התקציב.

חיים אורון: .

יעקב ליצמן: שר האוצר, מיד אחרי הפגישה עם מפלגת העבודה.

יעקב ליצמן: .

חיים אורון: אני חבר כנסת.

חיים אורון: אני חושב שאתה צריך לעשות מאמץ גדול לשנות את השיח שמתנהל סביב תקציב 2007.

חיים אורון: תאמין לי ששר האוצר, שישב בזמנו בכיסאך, יודע שלא יקצצו קצבאות ילדים, שלא יקצצו קצבאות זקנה.

חיים אורון: הוא עושה עכשיו את התרגילים בשביל שהשרים יציעו לו מה לעשות.

יעקב ליצמן: אגב, אחד הפקידים הבכירים באוצר אמר לי שזה לא על דעת משרד האוצר.

חיים אורון: תאמין לי, ככה מגיעים לקיצוצי flat.

חיים אורון: נדמה לי שהוועדה זה המקום היחיד שצריך לנסות לעשות מאמץ גדול לשנות את השיח בנושא הזה.

חיים אורון: הכניסו אותנו לאיזה מסלול של משחק שסכומו 0, כשכל הבעיה היא איך מזיזים מפה לפה.

חיים אורון: זה לדעתי לא המשחק.

חיים אורון: הרגע האחרון לעשות את זה הוא עכשיו, כי אחרי שהממשלה תאשר את המספרים הלא חשובים של גודל התקציב, של גודל הגירעון, כל השאר לא חשוב.

חיים אורון: שר האוצר התחייב לזה.

חיים אורון: הוא אמר שהוא ישתף את הוועדה בתהליך קבלת ההחלטות.

חיים אורון: אני אומר, מעבר למה שהאוצר התחייב, שהכנסת - אם היא רוצה למלא חלק מתפקידה ולא רק להיות חותמת גומי ב31 לדצמבר ב12 בלילה - צריכה לדרוש ששר האוצר יבוא לפה, לא שיבוא הפקיד שאחראי על קיום גודל התקציב.

חיים אורון: עם כל הכבוד ליוסי גורדון, זה פיקוח מפורש על כיווני הממשלה.

חיים אורון: אני מבקש, אדוני היושב-ראש, שתקבע תאריך שהשר יופיע.

חיים אורון: אגב, שישלחו לנו בכתב את המצגת של מה שקורה בעולם.

חיים אורון: אנחנו רוצים לקיים את הדיון, לא את השיעור למתחילים על השוואות בינלאומיות.

אלי אפללו: חבר הכנסת גו'מס אמר הרבה מאוד דברים שבהם אני תומך.

אלי אפללו: אני חושב שעל דוח העוני צריכים לקיים ישיבות, כדי שנוכל לראות, כדי שנוכל להגיע למסקנות לגבי מה יהיה בעתיד.

אלי אפללו: דוח העוני הזה מראה לנו את התוצאות שהיו לפני כמה שנים.

אלי אפללו: זה דוח עוני שנוצר כתוצאה מקיצוץ וממשבר שהיה.

אלי אפללו: אני לא רוצה שדוח העוני הבא או זה שיבוא אחריו ישקף את אותו מצב.

יעקב ליצמן: הוא יהיה יותר גרוע, הוא לא יישאר באותו מצב.

אלי אפללו: אני לא רוצה שיהיה יותר גרוע ושלא יהיה אותו מצב.

אלי אפללו: אנחנו, חברי ועדת הכספים, אמורים להלחם ולעשות הכל כדי שזה יתוקן.

אלי אפללו: דוח העוני הוא אחד הדברים הקשים ביותר שיש לנו.

אלי אפללו: אם לא נתייחס אליו מצב העוני ילך ויגדל.

אלי אפללו: זה מתפקידנו וחובתנו כחברי ועדת הכספים לעשות הכל בשביל לתקן את זה.

אלי אפללו: שלחתי לך, אדוני היושב-ראש, בקשה.

אלי אפללו: אני אשלח לך בקשה שנייה לקיים דיון בקשר לרכבת ישראל, לגבי התקציב שקוצץ לצפון, לגבי התאריכים שהתחייבו בפנינו.

אלי אפללו: את ה 24 מיליון שאישרנו הקפאנו עד שלא יהיה סדר עדיפות בתאריכים לגבי התחלה וסוף.

אלי אפללו: היה צריך כבר לגמור את רכבת הצפון ואת רכבת הגליל.

אלי אפללו: לא רק שלא התחילו, הם כבר רוצים לבטל.

אלי אפללו: אני מבקש לקיים דיון דחוף בקשר לנושא הזה.

יעקב ליצמן: בוועדת הכספים העלינו את הנושא.

יעקב ליצמן: אמרתי שנקיים דיון.

יעקב ליצמן: האוצר הבהיר שזה לא בוטל.

אלי אפללו: התאריכים השתנו?

יעקב ליצמן: לא.

ראובן ריבלין: זה לא אומר שמה שהם אמרו נכון.

אלי אפללו: ב2006 רכבת העמק הייתה צריכה להיות גמורה, ב2008 רכבת הגליל.

ראובן ריבלין: הם אמרו שהם לא ביטלו את זה.

אלי אפללו: הם השאירו את זה על הנייר.

אבישי ברוורמן: אני רוצה להצטרף לדברים של ידידי ג'ומס.

אבישי ברוורמן: זורקים פה מספרים שאנחנו לא רואים.

אבישי ברוורמן: זה לגבי תקציב הביטחון.

אבישי ברוורמן: יש דרמה בעיתונות.

אבישי ברוורמן: אני בטוח שפתאום יהיה ניצחון גדול ולא יקוצצו קצבאות הילדים.

אבישי ברוורמן: חסרה בדיון הזאת רצינות.

אבישי ברוורמן: תבקש, אדוני היושב-ראש, משר האוצר שיבוא לדון איתנו.

אבישי ברוורמן: הבטיחו לנו ש2007 לא תתנהל כמו 2006.

אבישי ברוורמן: 2007 מתנהלת יותר גרוע מ2006.

אמנון כהן: תודה רבה, אדוני היושב-ראש, על היוזמה שלך לקיים דיון על הנושא של דוח העוני.

אמנון כהן: כל זה יכול להיות רק בהשתתפות שר האוצר.

אמנון כהן: הוא הבטיח שאת הבנייה של 2007 הוא יעשה בדיון איתנו, בשיתוף פעולה איתנו.

אמנון כהן: אל תעשה סתם דיון.

אמנון כהן: תתאם איתו לגבי מתי נוח לו להגיע.

יעקב ליצמן: אמנון, המבחן אצלכם יותר מאשר אצלנו.

יעקב ליצמן: יש כסף.

שלי יחימוביץ': אני רוצה להזכיר לכם שנכון לרגע זה אנחנו שרויים בענן כבד של דיס -אינפורמציה, כי כל ההחלטות שמתקבלות בעניין התקציב הן תחת צל כבד של אי ידיעת נתוני האמת על תת ביצוע, על עודפי גבייה וכן הלאה.

יעקב ליצמן: את לא היית ביום רביעי שעבר.

יעקב ליצמן: ביום רביעי שעבר אמר קובי הבר שלפי הנתונים של האוצר יש 10 מיליארד שקל עודף גבייה.

יעקב ליצמן: הוא אמר את זה כנתון רסמי שלו.

יעקב ליצמן: אני חולק על זה.

יעקב ליצמן: לדעתי יש 15 מיליארד.

שלי יחימוביץ': לנתון הזה נחשפתי באותה פגישה של חברי הכנסת של העבודה עם קובי הבר.

שלי יחימוביץ': אני עדיין חושבת שאנחנו בערפל סמיך של דיס-אינפורמציה.

שלי יחימוביץ': אני מציעה להזמין את ירון זליכה לכאן, כדי לשמוע את הגרסה שלו על עודפי הגבייה.

יעקב ליצמן: את מביכה אותי, כי אני אצטרך להיכנס למלחמת.

יעקב ליצמן: .

שלי יחימוביץ': אל תיכנס.

שלי יחימוביץ': בואו נשמע אותו.

שלי יחימוביץ': לא נעשה אימות בין הגרסאות.

שלי יחימוביץ': נשמע מה שיש לירון זליכה לומר.

יעקב ליצמן: תעזבי, שר האוצר ישלח לי את דרג ב'.

שלי יחימוביץ': אנחנו עדים להתנהלות מאוד פרועה ומאוד בלתי עניינית של הדרג הפוליטי - קצבאות ילדים, קצבאות זקנה, הקפאת שכר מינימום.

שלי יחימוביץ': אלה דברים שלא נוכל לחיות איתם .

שלי יחימוביץ': עוד לא ראינו את חוק ההסדרים.

שלי יחימוביץ': מדובר בהתנהלות שהיא פרועה ולא עניינית.

שלי יחימוביץ': בסיטואציה הזאת אני חושבת שוועדת הכספים צריכה להיות המבוגר האחראי בשטח, להיות קצת יותר דומיננטית מדיונים אחרים על התקציב.

שלי יחימוביץ': צריך לראות בעצמנו אי של שפיות.

שלי יחימוביץ': צריך לדרוש דיון מאוד עמוק, מאוד ממצה ומאוד לא אופייני על דיונים בתקציב.

יעקב ליצמן: אם כל אחד ייתן יד ויגיד שזה, זה וזה לא, בלי החלפות.

יעקב ליצמן: .

שלי יחימוביץ': אני לחלוטין איתך בעניין הזה.

יעקב ליצמן: לגבי כל מה שהוזכר היום – קצבאות ילדים, חיילים משוחררים, קצבאות זקנה, סטודנטים, שכר מינימום – אנחנו אומרים.

יעקב ליצמן: .

שלי יחימוביץ': אני מבקשת שחברי האופוזיציה יהיו איתנו ברגע האמת, שלא ייתנו יד לכל מיני משחקים ומניפולציות.

יעקב ליצמן: אני מוכן לתת יד לכך שבכל הדברים האלה לא יגעו.

יעקב ליצמן: אנחנו מדברים על קביעת שיעורי ההשתתפות המרבית של רשויות חינוך מקומיות במפעל ההזנה.

ראובן חביב: מפעל ההזנה שהוחל ביישובים בהם מופעל צו חינוך ארוך, פעל לפי מיזם משותף לממשלה, לקרן רשי, לרשויות המקומיות ולהורים.

ראובן חביב: משנת הלימודים הזאת בכוונת הממשלה להפעיל את זה על פי חוק ארוחה יומית לתלמיד.

ראובן חביב: במסגרת החוק הזה נקבעה ועדה מייעצת, שתפקידה להמליץ לראש הממשלה על שיעורי ההשתתפות בין הרשויות המקומיות וההורים ובין הממשלה וקרן רשי.

ראובן חביב: הוועדה עשתה את עבודתה, כולל התייעצות עם שרת החינוך וכל הגורמים הנוגעים בדבר.

ראובן חביב: ראש הממשלה קיבל את ההמלצות.

ראובן חביב: פה אנחנו רוצים את אישורכם לשיעורים החדשים.

ראובן חביב: השיעורים הקיימים, שעל פיהם פועל המפעל היום, הם שיעורים פחות טובים, הם מטילים יותר עומס על הרשויות.

ראובן חביב: פה אנחנו מטיבים.

ראובן חביב: החוק מחייב - וככה גם הממשלה פעלה במיזם הקודם - לעשות מדרג על פי הדירוג הסוציו-אקונומי של הלמ"ס.

ראובן חביב: עד שנה זו ההשתתפות הייתה כזאת שבאשכולות 1 ו2 הרשויות וההורים היו נושאים ב44% מהנטל, כשהממשלה והקרן נושאים ב56%.

ראובן ריבלין: מה לגבי מקומות שיש אינטגרציה?

ראובן חביב: יש גם השתתפות הורים.

ראובן חביב: השתתפות ההורים נקבעת בהתאם למצב הסוציו-אקונומי של הפרט.

ראובן ריבלין: יש מצב שבו ילדים מאזורים גיאוגרפים קשים מועברים בגלל האינטגרציה ללמוד במקומות טובים.

ראובן ריבלין: ניקח לדוגמה ילדים שעוברים משדרות לקיבוצים.

ראובן ריבלין: הקיבוצים נמצאים במצב סוציו- אקונומי יותר טוב, לכן הסיוע לבית הספר ניתן ברמה יותר נמוכה.

ראובן ריבלין: השתתפות הורים היא על בסיס של ההורה.

ראובן ריבלין: לזה יש מבחנים סוציו-אקונומיים.

ראובן ריבלין: על העניין הזה אני מברך.

ראובן ריבלין: האם נתתם את דעתכם למצב שבו ילד מטייבה נשלח לכפר סבא ללמוד משום שהוא היה מצטיין, אבל הילד עצמו נמצא במצב קשה ביותר מבחינה סוציו-אקונומית?

ראובן ריבלין: בית הספר בכפר סבא לא מקבל כי האוכלוסייה נמצאת ברמה סוציו-אקונומית גבוהה.

ראובן ריבלין: מה לגבי אותו ילד?

ראובן חביב: החוק קבע את המסגרת ביישובים ובבתי ספר שבהם מונהג צו יום חינוך ארוך.

ראובן חביב: זה בדרך כלל קורה ביישובים שממוקמים באשכולות הנמוכים.

ראובן חביב: יש גם שכונות מסוימות ביישובים חזקים ששם זה מונהג.

ראובן חביב: אפילו בתל-אביב יש כמה אלפי תלמידים.

חיים אורון: אפשר לקבל את הנתונים?

ראובן חביב: המימון התחלק חצי חצי בין הממשלה והרשויות לקרן רשי וההורים.

ראובן חביב: זה היה במדרג סוציו אקונומי די עדין.

ראובן חביב: פה עשינו שיעורים מאוד דיפרנציאליים.

ראובן חביב: באשכול 1 זה יהיה רק 20% הורים ורשויות, באשכול 2 זה יהיה 30%, באשכול 3 זה יהיה 35%.

ראובן חביב: באשכולות 7,8 זה מגיע ל70%.

חיים אורון: בכמה תלמידים מדובר?

חיים אורון: מה התקציב כולו?

ראובן חביב: בצו יום חינוך ארוך יש בסביבות ה-190 אלף ילדים.

ראובן חביב: על האוכלוסייה הזאת החוק אמור להיות מוחל.

חיים אורון: הוא מוחל על כולם?

ראובן חביב: את זה שר האוצר ושרת החינוך יצטרכו לקבוע.

ראובן חביב: עד היום אכלו 100 אלף ילדים.

אבשלום וילן: האם כלל ההשתתפות הממשלתית לא תעלה על 30 מיליון?

ראובן חביב: אם התוספת הממשלתית הזאת תאושר במסגרת תקציב 2007..

אבשלום וילן: מה יהיה הסך הכל?

ראובן חביב: סך כל התקציב יעמוד על משהו כמו 260 מיליון שקל.

ראובן חביב: זה כדי להאכיל 192 אלף ילדים.

חיים אורון: מתוכם הממשלה מממנת 80 וקרן רשי 80.

חיים אורון: נשאר 100 מיליון שקל על הרשויות וההורים.

חיים אורון: כמה מתוך זה ההורים, כמה מתוך זה הרשויות המקומיות?

ראובן חביב: שרת החינוך תגיש מחר לאישור ועדת החינוך את העניין של תשלומי הורים.

ראובן חביב: זה לפי מבחנים סוציו-אקונומיים.

ראובן חביב: אם מנה עולה 9 שקלים, אז ההשתתפות הנמוכה ביותר תהיה שקל, שניים או שלושה להורה במצב סוציו-אקונומי נמוך מאוד.

ראובן חביב: כך הבנתי משרת החינוך.

ראובן חביב: שרת החינוך אומרת שתהיה השתתפות מינימאלית לארוחה.

ניסן סלומינסקי: את החוסר העירייה תשלם?

ניסן סלומינסקי: לעירייה אין כסף.

חיים אורון: אני בעד להקל על ההורים, אבל למה מטילים על הרשויות הדפוקות שאחר כך באות לפה ומתלוננות שאין להן תקציב?

חיים אורון: אני מניח שה20% יטופל.

חיים אורון: הבעיה הגדולה שלכם תהיה מאשכול 3 עד אשכול 6, כי שם זה עומס גדול על הרשות.

חיים אורון: זה לא הגיבורים הגדולים.

חיים אורון: אשכול 6 זה לא רעננה.

חיים אורון: היישוב באשכול 6 יבוא לפה ויגיד שיש לו גירעון בתקציב כי הטילו עליו בחוק את מפעל ההזנה.

יעקב ליצמן: עבר חוק ההזנה.

יעקב ליצמן: החוק אומר שהרשויות צריכות להשתתף.

יעקב ליצמן: אי אפשר לבוא והגיד שזה דבר חדש.

חיים אורון: ההבדל בין עשרת הדיברות לחוקים האלה הוא שזה מעשה ידי אדם.

חיים אורון: עבר חוק שהיה עליו ויכוח קשה.

חיים אורון: הביאו לפה חוק של רוחמה אברהם.

חיים אורון: בסוף יוצא שהשפיץ של הפירמידה נימצא ברשויות המקומיות החלשות ואצל ההורים.

יעקב ליצמן: בדיון שלי עם רענן דינור שאלתי איפה כל התלמידים של החינוך העצמאי, למה ילד בשדרות לא מקבל.

יעקב ליצמן: הכניסו את ביתר ואת קריית ספר, שהם במצב סוציו אקונומי 1.

יעקב ליצמן: לגבי ת"תים מקימים ועדה שתבדוק איך עושים את זה.

אמנון כהן: מה לגבי רשות שנמצאת במצב סוציו אקונומי 4?

אמנון כהן: האם ילד בכפר ג'ואריש מקבל כמו ילד בשכונה יהודית?

חיים אורון: קשה מאוד לתקן דברים שנולדים בחטא.

חיים אורון: שמעתי אתמול בטלוויזיה שפתחו את שנת הלימודים עם מיליון 800.

חיים אורון: אני זוכר ראש ממשלה שקם במליאת הכנסת ואמר:

חיים אורון: אנחנו נעשה במשך כמה שנים מפעל הזנה לכל ילדי ישראל.

חיים אורון: לא רק ליום לימודים ארוך, לא רק בחתכים מסוימים.

חיים אורון: אנחנו כרגע מחבקים את ה190.

חיים אורון: מפה מתחיל החטא הראשון.

חיים אורון: החטא השני הוא במבנה הזה.

חיים אורון: השלטון המקומי מתנהג באופן מאוד נחמד.

חיים אורון: בכל מיני הסדרים חלקיים הם מרוצים ממה שהם מקבלים והם לוקחים את זה, לגבי החבילה כולה הם באים לפה ואומרים שזאת קטסטרופה.

חיים אורון: עדי אלדר יבוא ויגיד שצריך עוד מיליארד שקל למענקי איזון כי השלטון המקומי קורס.

יעקב ליצמן: לא בגלל זה.

חיים אורון: אני מבין את העניין שלך בסעיף הזה.

חיים אורון: אנחנו נותנים יד למערכת מעוותת שיש בה 3 דברים לא תקינים.

חיים אורון: אי אפשר לקיים מערכת הזנה כשסלע היסוד ממערכת החינוך מבוסס על כסף פרטי.

חיים אורון: השנה הmatching של 80 80 ישנו, בשנה הבאה איננו.

חיים אורון: אם ההורים לא משלמים הרשות המקומית צריכה להביא את הכסף.

חיים אורון: הם אמרו פה שהמדינה לא עומדת בהתחייבויות שלה וזה יופיע בגירעון של הרשות המקומית.

חיים אורון: הכבאים זה אותו סיפור.

חיים אורון: המועצות הדתיות זה אותו היגיון.

חיים אורון: מה אומרים לך?

חיים אורון: המדינה בסדר, היא העבירה לעיריית עכו עבור הכבאים במלחמה, רק בעיריית עכו לקחו את הכסף למפעל ההזנה ולכבאים אין משכורת.

חיים אורון: כל פעם זה מגיע אלינו מנקודה אחרת.

חיים אורון: בסוף זה מגיע כשהם מופיעים פה בתור יחד עם שר הפנים ואומרים שצריך לתת עוד 2 מיליארד שקלים.

חיים אורון: אנחנו פה נצביע בעד זה.

חיים אורון: בהנחה שזה מאושר פה, איך מתקזז העניין באשכול 4,5?

חיים אורון: כמה ההורים וכמה העירייה?

ראובן ריבלין: תלוי במצב העירייה.

חיים אורון: יש 20 ערים שהם במצב קטסטרופאלי.

חיים אורון: דרכן אי אפשר לפתור את הנושא הזה.

חיים אורון: אני לא מדבר על 20 הרשויות הכי חלשות, אלא על אותן 120 רשויות שאיכשהו מתגלגלות.

חיים אורון: אני לא בטוח שמה שמונח עליהן פה עכשיו זו לא תוספת הוצאה שהן לא יוכלו לעמוד בה, או שההורים לא יעמדו בה.

חיים אורון: היה פה ויכוח גדול מי אחראי לplug number, האם הרשות המקומית או הממשלה.

חיים אורון: אמרו שאם רשות המקומית לא תהיה אחראית למספר החסר, אז היא גם לא תגבה את הכסף.

חיים אורון: הכל בנוי על הרעיון שזה חצי פרטי.

חיים אורון: זאת צריכה להיות מערכת ממשלתית שיש השתתפות עירונית, שיש תביעה מההורים לשלם את חלקם.

חיים אורון: בהזנה אני בעד השתתפות הורים.

חיים אורון: כמובן שהשכבה החלשה יכולה לקבל את זה בחינם או בשקל אחד.

חיים אורון: אני בעד הזנה לכל הילדים בבית ספר, לא רק לחלשים.

חיים אורון: מוצדק שמהמשפחות החזקות ייקחו כסף.

חיים אורון: פה הכל בנוי על הראש.

חיים אורון: המדינה צריכה להיות אחראית ולשתף את העירייה שתגבה מההורים.

חיים אורון: אנחנו לא מאשרים את שיעורי ההשתתפות, אנחנו מאשרים מבנה עקום.

שלי יחימוביץ': אני במצב מאוד מביך, כי אני חושבת שאסור לנו לאשר את הדבר הזה.

שלי יחימוביץ': לא יכול להיות שאוכל לילדים ימומן בידי קרן פרטית.

שלי יחימוביץ': שוב אנחנו חוזרים לדבר הזה.

שלי יחימוביץ': על מה דיברנו כל המלחמה?

שלי יחימוביץ': על זה שהמדינה נסוגה לאחור ונכנסות עמותות צדקה כדי להאכיל את האנשים.

שלי יחימוביץ': מה פתאום שקרן רשי תאכיל את הילדים?

שלי יחימוביץ': היום זה אופנתי, בעוד שנתיים זה לא יהיה אופנתי וקרן רשי תרצה לתרום לייעור הנגב.

שלי יחימוביץ': למה שנאשר את המבנה הזה?

שלי יחימוביץ': מה פתאום שקרן פרטית תאכיל לנו את הילדים?

שלי יחימוביץ': לא יכול להיות שתרומות, קרנות ועמותות חסד יהיו חלק ממימון של מפעל שהוא מפעל ממלכתי וחינוכי ממדרגה ראשונה.

שלי יחימוביץ': אנחנו מתייחסים לזה כאילו זה מובן מאליו, כאילו זה חלק מהחיים שרשי תאכיל את הילדים.

יעקב ליצמן: קרן רשי הייתה פקטור גדול מאוד.

שלי יחימוביץ': אני לא מסוגלת להצביע בעד הדבר הזה.

שלי יחימוביץ': עם כל הערך שלו, עם כל היתרון שלו שהוא פותר בעיות לילדים במיידי, אנחנו פה מכשירים שרץ.

ראובן ריבלין: המבנה הוא מבנה עקום.

ראובן ריבלין: גם כשאני באופוזיציה ואני יכול להרשות לעצמי להצביע איך שאני רוצה, אני רוצה לדעת מה טובת ילדי ישראל.

ראובן ריבלין: המצב הזה משפר את המצב שקיים היום.

ראובן ריבלין: אם לא נאשר את זה אנחנו ננציח את המצב האחר.

ראובן ריבלין: נכון, צריך לטפל בזה טיפול שורש, כי כל פעם זאת לידה לא בדרך הטבע.

ראובן ריבלין: זה דבר לא נורמאלי.

ראובן ריבלין: קרן רשי זה לא אדם שיכול לבוא ולמשוך את ידו ברגע שלא מוצא חן בעיניו משהו.

שלי יחימוביץ': למה לא?

ראובן ריבלין: קרן רשי היא קרן יותר רצינית.

יעקב ליצמן: אם לא יאשרו את זה היום זה לא יהיה.

ראובן ריבלין: קרן רשי היא קרן ציבורית בהשוואה לאחרים שיכולים לבוא ולהזדמן לשעה למטרה שלשמה הם פועלים.

ראובן ריבלין: אני לא מדבר על מישהו ספציפי.

ראובן ריבלין: אני לא לוקח דוגמאות מהחיים.

ראובן ריבלין: לא יעלה על הדעת שמישהו ייתן כסף על מנת לקבל פרס.

ראובן ריבלין: גם כשנמצאת בידי האפשרות להצביע נגד אני לא יכול לראות למה להצביע נגד.

אמנון כהן: אני חושב שאנחנו כמדינה איבדנו את המושג של מדינת רווחה.

אמנון כהן: אני בעד לסגור את כל העמותות.

אמנון כהן: מדינת ישראל צריכה לקחת אחריות על אזרחיה.

אמנון כהן: בנושאים של פיתוח ותשתיות זה מקובל, אבל בנושא רווחה המדינה צריכה לקבל אחריות מתוך המשאבים הקיימים.

אמנון כהן: הפרוייקט הזה מאוד חשוב.

אמנון כהן: אני פשוט מכיר את זה מקרוב גם מהעיר שאני גר בה.

אמנון כהן: ראיתי ילדים שלוקחים את הסנדביץ' שהם מקבלים הביתה כדי לתת להורים, או לשמור את זה לערב כי אין להם ארוחת הערב.

אמנון כהן: הפרוייקט לא בנוי נכון, הוא לא נותן לכל הילדים, אבל.

אמנון כהן: .

שלי יחימוביץ': זה דבר שגובש עוד לפני המלחמה כשהיה הרבה כסף.

שלי יחימוביץ': הרעיון לא היה חוסר כסף, אלא חוסר רצון של המדינה לקחת אחריות.

אמנון כהן: האם יש מצב ברשויות המקומיות שכתוצאה מזה שההורה לא יכול להשתתף הילד לא יוכל להיכנס לפרוייקט של ההזנה?

אמנון כהן: רציתי לדעת את אחוז ההשתתפות של ההורה.

אבשלום וילן: החוק הזה נולד בחטא.

אבשלום וילן: החליטו לרצות את רוחמה אברהם.

אבשלום וילן: היו הסדרים קודמים.

אבשלום וילן: קרן רשי כבר הרבה שנים בתוך העסק הזה.

אבשלום וילן: רצו בזמנו מודלים.

אבשלום וילן: אני לא חושב שהבעיה היא קרן רשי, הבעיה היא המודל העקרוני כשהעבירו בכוונה את המודל הזה כדי לרצות את רוחמה אברהם ששימשה שופר של האוצר.

אבשלום וילן: במקום ללכת למדיניות רווחה אמיתית על כלל המערכת, עשו את זה בצורה של מחטף.

אמנון כהן: יולי תמיר תתקן את זה.

אבשלום וילן: אני ממליץ לא להעביר את זה, אלא להיכנס לדיון רציני על שינוי החוק.

אבשלום וילן: אם לא תעשה את זה עכשיו אתה גם לא תעביר שינוי חוק בעתיד.

אחמד טיבי: מפעל ההזנה הזה משפר את המצב בהשוואה למה שהיה קודם, אבל לא בכל מחיר צריך לאשר או להצביע בעד.

אחמד טיבי: יש לי שתי הסתייגויות, כשהאחת היא לגבי זה שמדובר בקרן פרטית.

אחמד טיבי: יש מחויבות של המדינה כלפי אזרחיה.

אחמד טיבי: יש הרגשה כאילו מישהו בורח מהמחויבות.

אחמד טיבי: הנקודה השנייה היא שיעור ההשתתפות של הרשויות המקומיות באשכול הנמוך.

אחמד טיבי: יש רשויות מקומיות שלא יכולות לשלם משכורת למועסקים שלהן.

אחמד טיבי: מחר יתפתח משבר סביב הנושא הזה והתלמידים ישלמו את המחיר.

אחמד טיבי: יש לשנות ולהפחית כמה שאפשר את שיעור ההשתתפות של הרשויות המקומיות באשכול הנמוך.

אלחנן גלזר: אני שומע שיש את החוק הטוב ואת החוק הרע.

אלחנן גלזר: רציתי להבין מה ההבדל בין שני החוקים.

ניסן סלומינסקי: החוק הזה משפר מאוד את מה שהיה עד עכשיו.

ניסן סלומינסקי: הבעיה הגדולה שאנחנו צופים זה שלרשויות לא יהיה כסף.

ניסן סלומינסקי: אם המשמעות היא שברגע שהרשות לא משלמת אין מפעל הזנה לאותו ילד, אז אנחנו למעשה מצביעים על חוק שלא יתממש.

ניסן סלומינסקי: צריך להיות פתרון של המדינה לתת את הכיסוי במצב שהרשות המקומית בבעיה.

יעקב ליצמן: החוק הזה אומר במפורש שילד בתלמוד תורה שנמצא באותו עיר ובאותו מצב סוציו-אקונומי לא מקבל.

יעקב ליצמן: עשו טובה והכניסו את החינוך העצמאי.

יעקב ליצמן: בכל מקום יש גם תלמודי תורה.

יעקב ליצמן: מדובר באותו גיל, באותו ילד, באותו בניין.

יעקב ליצמן: הוא לא מקבל.

יעקב ליצמן: עשו לי טובה שאמרו שיקימו ועדה שתבדוק איך מתקנים את המצב.

יעקב ליצמן: נכון שהכניסו את בית"ר ואת קריית ספר בגללי.

יעקב ליצמן: זה היה משווע.

יעקב ליצמן: אנחנו מדברים על מצב סוציו אקונומי אחד.

חיים אורון: לא מעניין אותי אם הילד חרדי, ערבי או משהו אחר.

יעקב ליצמן: למה אני בעד?

יעקב ליצמן: כי זה ללא ספק משפר.

יעקב ליצמן: אם לא יביאו את זה עכשיו זה לא יהיה ב2007.

יעקב ליצמן: דוח העוני התפרסם ביום רביעי.

יעקב ליצמן: ביום שישי האוצר הציע לקצץ בקצבאות זקנה, בשכר המינימום ובקצבאות ילדים.

יעקב ליצמן: אם זה לו עזות מצח, אז מה זאת עזות מצח?

יעקב ליצמן: מדובר ב3 ימים אחרי שהודיעו ש55 אלף ילדים נוספו מתחת לקו העוני בגלל הקיצוץ בקצבאות.

יעקב ליצמן: אם זה לא עזות מצח, אז מה כן?

יעקב ליצמן: מה שאפשר להוציא מהאוצר צריך להוציא.

חיים אורון: החוק המקורי התייחס למפעל ההזנה כחלק ממערכת חינוך, כחלק מאחריות הממשלה.

חיים אורון: יש גם על פי הצעת החוק שלנו תשלומי הורים כמו אגרות חינוך גבוהות ונמוכות.

חיים אורון: הביצוע שלו היה על פי קצב של 5 שנים או 7 שנים.

חיים אורון: הוא יחול על כל האוכלוסייה.

חיים אורון: הוא לא יהיה סלקטיבי.

חיים אורון: גם פה זה לא סלקטיבי.

חיים אורון: הייתה הצעה לעשות אבחנה בין הורים כאלה לאחרים.

חיים אורון: כולם הסכימו לא לעשות את זה ולא להישאר צמודים רק ליום לימודים ארוך, אלא לעשות תוכנית ארצית.

חיים אורון: החתכים הסוציו-אקונומיים לא חותכים רק בין ערים, הם חותכים בתוך הערים.

חיים אורון: הייתה טענה של פוליטיזציה.

חיים אורון: הכוונה הייתה לחוק יותר כולל.

פזית קלומר: הייתה פגישה בין מרכז השלטון המקומי למשרד החינוך ומשרד ראש הממשלה.

פזית קלומר: המנכ"ל שלנו הסכים על תוכנית כזאת כיוון שהיא משפרת את המצב לעומת שנים קודמות.

פזית קלומר: אנחנו חושבים שתוכנית ההזנה זה דבר מבורך.

פזית קלומר: אנחנו מאוד שבעי רצון מאיך שהיא הייתה מופעלת עד היום.

פזית קלומר: נכון שיש קשיים ויש בעיות, אבל בסך הכל יש שביעות רצון מההורים, מהמורים, מהרשויות.

פזית קלומר: אנחנו חושבים שזה דבר מבורך.

פזית קלומר: אנחנו תמיד רוצים יותר כי הרשויות לא נמצאות במצב הכי טוב, אבל זה הסיכום שהגענו אליו עם משרד ראש הממשלה.

פזית קלומר: זה משפר את המצב לעומת שנה קודמת.

יעקב ליצמן: אני לא חושב שאתם צריכים להתחרט שהסכמתם.

פזית קלומר: נכון שביקשנו יותר, אבל הגענו לפשרה מוסכמת.